Ein dyst, B36 við eitt sindur av hepni átti at hava vunnið. Góða gongdin helt fram í 2. umfari, tá ið teir á heimavølli vundu úr Víkingi. So steðgaði upp. Næstu tríggjar dystirnar, ein heima og tveir úti, fingu teir einans 2 stig. Síðani vann B36 3-0 úti í móti 07 Vestur. Vónirnar vóru tí helst góðar, tá ið seinast møttu jumboliðnum á heimavølli. Í fyrr hálvleiki vóru B36 ararnir væl betur, og førdu eisini 1-0, men í seinna hálvleiki var leikur heilt annar. AB legði nógv fyri og javnaðu í 74’, og hevði Tórður Thomsen, sum eisini bleiv valdur til dagsins B36 ara, ikki bjargað so væl, endaði ársin fyrsti sigur á Argjum. Har suðuri kenna teir okkara comebacks, tí teirra heimasíða skrivar soleiðis: Vit kunnu bara staðfesta, at ein fótbóltsdystur varðar í tvær ferðir 45 minuttir, og tí vóna vit, at okkara menn velja at spæla í samfullar 90 minuttir, tá teir sunnudagin taka móti ÍF, sum nú tvær ferðir á rað hevur prógvað, at teir als ikki geva upp, fyrr enn dómarin hevur floytað seinasta bríkslið. Eitt er, at spælararnir royna sítt besta, men hvat er tað ikki gott at spæla fyri góðum viðhaldsfólkum. So, góðu ÍF viðhaldsfólk, møtið í Havn og latið spælararnar hoyra okkum!!